CELEX: 32020R1485
Language: el
Date: 2020-10-12 00:00:00
Title: Κανονισμός (ΕΕ) 2020/1485 του Συμβουλίου της 12ης Οκτωβρίου 2020 για την τροποποίηση του κανονισμού (ΕΕ) 2019/2236 περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων

16.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 343/3
               
            
         ΚΑΝΟΝΙΣΜΟΣ (ΕΕ) 2020/1485 ΤΟΥ ΣΥΜΒΟΥΛΙΟΥ
         της 12ης Οκτωβρίου 2020
         για την τροποποίηση του κανονισμού (ΕΕ) 2019/2236 περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2019/2236 του Συμβουλίου (1) καθορίζει, για το 2020, τις αλιευτικές δυνατότητες στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων.
                  
               
                     (2)
                  
                  
                     Το πολυετές σχέδιο σχετικά με τις αλιευτικές δραστηριότητες εκμετάλλευσης βενθοπελαγικών αποθεμάτων στη δυτική Μεσόγειο («το σχέδιο») θεσπίστηκε με τον κανονισμό (ΕΕ) 2019/1022 του Ευρωπαϊκού Κοινοβουλίου και του Συμβουλίου (2). Δυνάμει του εν λόγω κανονισμού, οι αλιευτικές δυνατότητες για τα σχετικά αποθέματα θα πρέπει να καθορίζονται έτσι ώστε να επιτυγχάνεται θνησιμότητα λόγω αλιείας με τη μέγιστη βιώσιμη απόδοση (ΜΒΑ) σε προοδευτική και αυξητική βάση έως το 2020, όπου είναι δυνατόν, και το αργότερο έως την 1η Ιανουαρίου 2025.
                  
               
                     (3)
                  
                  
                     Δυνάμει του κανονισμού (ΕΕ) 2019/1022, οι αλιευτικές δυνατότητες πρέπει να εκφράζονται ως μέγιστη επιτρεπόμενη αλιευτική προσπάθεια και να καθορίζονται σύμφωνα με το καθεστώς αλιευτικής προσπάθειας που ορίζεται στον ν εν λόγω κανονισμό. Κάθε κράτος μέλος θα πρέπει να έχει υπολογίσει τη γραμμή βάσης για κάθε ομάδα αλιευτικής προσπάθειας ή γεωγραφική υποπεριοχή ως τη μέση αλιευτική προσπάθεια, εκπεφρασμένη ως αριθμό ημερών αλιείας μεταξύ 1ης Ιανουαρίου 2015 και 31ης Δεκεμβρίου 2017, και να λάβει υπόψη μόνο τα σκάφη που ήταν ενεργά κατά την περίοδο αυτή. Τα κράτη μέλη έχουν δηλώσει τα στοιχεία γραμμής βάσης της αλιευτικής τους προσπάθειας ανά τμήμα του στόλου και σε ημέρες αλιείας.
                  
               
                     (4)
                  
                  
                     Κατά τη διαδικασία εκτίμησης της γραμμής βάσης για τη μείωση της αλιευτικής προσπάθειας, η Ισπανία εντόπισε σφάλμα στον τεχνικό υπολογισμό που χρησιμοποιείται για την κατανομή των ημερών αλιείας μεταξύ της παράκτιας αλιείας και της αλιείας βαθέων υδάτων στην περίπτωση αλιευτικών ταξιδιών διάρκειας μεγαλύτερης της μίας ημέρας.
                  
               
                     (5)
                  
                  
                     Κατά συνέπεια, είναι αναγκαίο να τροποποιηθεί ο υπολογισμός της γραμμής βάσης της Ισπανίας όσον αφορά τη μέγιστη επιτρεπόμενη αλιευτική προσπάθεια σε ημέρες αλιείας. Η εν λόγω τροποποίηση του υπολογισμού δεν επηρεάζει τον συνολικό αριθμό ημερών αλιείας για την Ισπανία, ούτε έχει επίπτωση σε άλλα κράτη μέλη που εφαρμόζουν το σχέδιο. Ωστόσο, η εν λόγω τροποποίηση είναι αναγκαία για να αποφευχθεί οποιαδήποτε απόκλιση μεταξύ, αφενός, των εκθέσεων που υποβάλλει η Ισπανία σχετικά με την αλιευτική της προσπάθεια και, αφετέρου, της ποσότητας αλιευτικής προσπάθειας που προβλέπεται στον κανονισμό (ΕΕ) 2019/2236.
                  
               
                     (6)
                  
                  
                     Επομένως, ο κανονισμός (ΕΕ) 2019/2236 θα πρέπει να τροποποιηθεί αναλόγως.
                  
               
                     (7)
                  
                  
                     Για λόγους επείγοντος, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Ο κανονισμός (ΕΕ) 2019/2236 εφαρμόζεται από την 1η Ιανουαρίου 2020. Ο παρών κανονισμός πρέπει επίσης να εφαρμοστεί από την εν λόγω ημερομηνία. Τέτοια αναδρομική εφαρμογή δεν θίγει τις αρχές της ασφάλειας δικαίου και της προστασίας της θεμιτής εμπιστοσύνης, καθώς οι αλιευτικές δυνατότητες για τις σχετικές ομάδες αλιευτικής προσπάθειας δεν έχουν ακόμα εξαντληθεί,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του κανονισμού (ΕΕ) 2019/2236
            Στο παράρτημα I του κανονισμού (ΕΕ) 2019/2236, το τμήμα α) αντικαθίσταται από το ακόλουθο κείμενο:
            
                        «α)
                     
                     
                        Πέλαγος Αλμποράν, Βαλεαρίδες Νήσοι, Βόρεια Ισπανία και Κόλπος του Λέοντος (ΓΥΠ 1-2-5-6-7)
                        
                                    Ομάδα αποθεμάτων
                                 
                                 
                                    Συνολικό μήκος σκαφών
                                 
                                 
                                    Ισπανία
                                 
                                 
                                    Γαλλία
                                 
                                 
                                    Ιταλία
                                 
                                 
                                    Κωδικός ομάδας αλιευτικής προσπάθειας
                                 
                              
                                    Κουτσομούρα στις ΓΥΠ 1, 5, 6 και 7· Μπακαλιάρος μερλούκιος στις ΓΥΠ 1-5-6-7· Κόκκινη γαρίδα βαθέων υδάτων στις ΓΥΠ 1, 5 και 6· Καραβίδα στις ΓΥΠ 5 και 6.
                                 
                                 
                                    < 12 m
                                 
                                 
                                    2 260 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR1
                                 
                              
                                    ≥ 12 m και < 18 m
                                 
                                 
                                    24 284 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR2
                                 
                              
                                    ≥ 18 m και < 24 m
                                 
                                 
                                    45 563 
                                 
                                 
                                    5 144 
                                 
                                 
                                    0
                                 
                                 
                                    EFF1/MED1_TR3
                                 
                              
                                    ≥ 24 m
                                 
                                 
                                    16 047 
                                 
                                 
                                    6 258 
                                 
                                 
                                    0
                                 
                                 
                                    EFF1/MED1_TR4
                                 
                              
                                    Κόκκινη γαρίδα στις ΓΥΠ 1, 5, 6 και 7.
                                 
                                 
                                    < 12 m
                                 
                                 
                                    0
                                 
                                 
                                    0
                                 
                                 
                                    0
                                 
                                 
                                    EFF2/MED1_TR1
                                 
                              
                                    ≥ 12 m και < 18 m
                                 
                                 
                                    1 139 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR2
                                 
                              
                                    ≥ 18 m και < 24 m
                                 
                                 
                                    11 535 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR3
                                 
                              
                                    ≥ 24 m
                                 
                                 
                                    9 260 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR4»
                                 
                              
                  
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται με ισχύ από την 1η Ιανουαρίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Λουξεμβούργο, 12 Οκτωβρίου 2020.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Κανονισμός (ΕΕ) 2019/2236 του Συμβουλίου, της 16ης Δεκεμβρίου 2019, περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων (ΕΕ L 336 της 30.12.2019, σ. 14).
         
            (2)  Κανονισμός (ΕΕ) 2019/1022 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη θέσπιση πολυετούς σχεδίου σχετικά με τις αλιευτικές δραστηριότητες εκμετάλλευσης βενθοπελαγικών αποθεμάτων στη δυτική Μεσόγειο Θάλασσα και για την τροποποίηση του κανονισμού (ΕΕ) αριθ. 508/2014 (ΕΕ L 172 της 26.6.2019, σ. 1).